22/06/2022 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Resolución pola que se aproba o prazo de presentación de solicitudes para a asistencia ao Mercado da Deputación da Coruña, no marco do Festival da Luz que terá lugar entre os días do 27 ao 28 de agosto de 2022

Resolución número 2022/29046 de 21/06/2022 pola que se aproba o prazo de presentación de solicitudes para a asistencia ao Mercado da Deputación da Coruña, no marco do Festival da Luz que terá lugar en Boimorto entre os días do 27 e 28 de agosto de 2022. Examinado o informe emitido polo Servizo de Promoción Económica, Turismo e Emprego 1º.- Aprobar a apertura do prazo de presentación de solicitudes para a asistencia ao Mercado da Deputación da Coruña, no marco do Festival da Luz que terá lugar en Boimorto entre os días do 27 e 28 de agosto de 2022.2º.- O prazo de presentación de solicitudes será desde a data desta publicación ata o día 15 de xullo de 2022 para todas e todos aqueles produtores e artesáns da provincia da Coruña que queiran expor, presentar, demostrar e informar sobre os seus produtos, ao público asistente ao Festival da Luz que se celebrará no municipio de Boimorto durante os días do 27 e 28 de agosto de 2022.3º.- A Deputación da Coruña poñerá ao dispor das e dos produtores/artesáns un espazo expositivo e demostrativo dos seus produtos dentro do Mercado co que conta a Deputación no recinto do Festival da Luz.4º. Datas: do 27 ao 28 de agosto de 2022 Lugar: Orros, Boimorto (FESTIVAL DA LUZ) 5º.- Requisitos das persoas solicitantes: a. Domicilio fiscal en calquera dos concellos da provincia da Coruña b. Alta no IAE correspondente á actividade artesanal e no Réxime Especial de Traballadores por Conta Propia ou Autónomos (RETA) ou, en caso de persoa xurídica, inscrición no Rexistro público que corresponda e IAE empresarial correspondente. c. Dispoñer de produción propia, destinada á venda, suficiente para atender a demanda prevista durante o desenvolvemento do mercado. Requisitos dos produtos: a. Produto único, feito polo/a artesán con trazos distintivos e diferentes aos demais produtos que se ofrecen no mercado da fabricación en serie. b. Elaborado a man, sen que perda este carácter de manual pola súa manipulación con utensilios e maquinaria auxiliar sempre que se orixine un produto individualizado. c. Non se admitirán produtos de revenda ou elaborados ou fabricados con materiais procedentes de países que non cumpran ás condicións establecidas pola OIT (Organización Internacional de Traballo). Logo de verificar o cumprimento dos requisitos mínimos de participación, procederase a avaliar e baremar segundo os seguintes criterios: 6º.- As persoas interesadas deberán mandar a súa solicitude ó seguinte enderezo electrónico: indicando os seus datos de contacto, domicilio fiscal da actividade, achegando documentación que acredite os criterios mínimos e os baremables xunto ao catálogo descritivo (texto e fotografías) da actividade artesanal.7º.- No caso de non celebrarse o Festival da Luz ou de non poder organizarse o Mercado da Deputación no mesmo, a presentación de solicitudes prevista na presente convocatoria non xerará ningún tipo de dereito nin dará pé a reclamación ningunha por parte das persoas solicitantes. A Coruña, 21 de xuño de 2022 O presidente A secretaria Valentín González Formoso M.ª Amparo Taboada Gil